Els paterners i paterneres tornen a demostrar la seua solidaritat amb èxit de participació en la Sant Silvestre 2024
02/01/2025

# Els paterners i paterneres tornen a demostrar la seua solidaritat amb èxit de participació en la Sant Silvestre 2024

[![Els paterners i paterneres tornen a demostrar la seua solidaritat amb èxit de participació en la Sant Silvestre 2024](/images/noticias/2024/12/SANSILV24.png)](/images/noticias/2024/12/SANSILV24.png)

02.01.2025

Un any més, la carrera Sant Silvestre 2024 de Paterna que va organitzar l'Ajuntament de Paterna, a través de l'àrea d'Esports i en col·laboració amb Serrà Club d'Atletisme, es va celebrar amb un ambient festiu i molt acolorit per les seues divertides disfresses i ha superat les expectatives “amb escreix” en nombre de participants.

Així ho ha anunciat el Tinent Alcalde d'Educació, Esports i Innovació, José Manuel Mora, qui ha agraït una vegada més _“el compromís dels paterners i paterneres amb el gran acolliment d'este esdeveniment esportiu esgotant en més d'un miler els dorsals amb els quals els veïns i veïnes han donat suport a esta bona causa”._

Joshua García i Pilar Villaplana, tots dos atletes del Club d'Atletisme Cárnicas Serrano, van ser el guanyador i la guanyadora d'esta competició celebrada el divendres passat per a acomiadar l'any.

La recaptació d'esta prova solidària que ha comptat amb un recorregut de 4,5 km pels principals carrers de la ciutat amb la seua espectacular il·luminació de Nadal, entre elles, el carrer Major convertit en zona de vianants, està destinada de nou a l'Associació de Familiars i Persones amb malaltia mental (AFEMPES) situada en la localitat.

En finalitzar la carrera, es va fer lliurament dels trofeus al corredor i corredora més ràpids, a més de premiar les millors disfresses d'adults, grupals i infantils.

Així mateix, els participants guardonats del sorteig realitzat van poder gaudir de magnífics obsequis aportats per les empreses i comerços locals col·laboradors i patrocinadors d'este esdeveniment esportiu.